Duo ari yang lopeh dio orang pun anta surat melotakkan jawatan. YDP pun kato dio dah torimo surat tu. Tup-tup masuk suratkoba dio menafikan yang dio orang tak lotak jawatan pun. YDP pun tak torimo tapi sebolum tu cakap dah seminggu dio orang menghilangkan diri. Alo kawan..(metafora yo tu, dio orang bukan eh kawan atuk doh) apa sulah jadi? Sikijap ale, sikijap sulah hilang maa. Ini macam selupa itu olang main silap mata oo.
Ari tu kan main banggo dan riang lagi bilo si kiambang Nasarudin tu masuk PKR. Yaloh, kiambang, kok kulu air mako kulu lah dio, kok kilir air, mako kilir lah dio. Tapi Atuk raso sodap lagi kalau kito panggil keladi bunting. Tompek nyamok botolur, peh tu hisap darah orang, peh tu kaki orang tu kono untut. Tu lah deh, takdo kojo lain, menyakitkan oraang jooo. Jadi, takdo pekdah eh nyimpan keladi bunting ni.
Apo yang atuk dapek rumuskan kek sini, Nuar ngan Nizar maso ni macam kucing nak boranaklah agak eh. Raso macam nak tokoncing tapi koncing tak keluar. Raso macam nak toberak, tapi yang koluar angin jo. Ari tu cakap ado 30 orang MP BN nak masuk PKR. Sampai sekarang adolah seko keladi bunting yang hanyut masuk lubuk eh.
Mako, bilo si luncai torjun ngan labu eh, biarkan. Sok kok kito jumpo labu eh tu, kito buek pongat campur gulo anau. Gulo pasir payah nak cari. Tah apo dibuek kek Muhyiddin tu.
zsm_Latn min_Latn min_Latn min_Latn